Hos mange planteetere og altetere slik som menneske og hest er fortennene tilpasset for å kutte og skjære. Hos rovdyr som katt er fortennene ofte butte og små, og brukes til å rive av småbiter, mens biting skjer med hjørnetennene og skjæring med forjekslene. Hos elefant og narhval er fortennene forlenget til støttenner som stikker ut gjennom overleppa. Hos gnagere utsettes fortennene for enorm slitasje og gror hele livet.